《醉蓬莱 戊午人日为曹曹溪广文寿》
清代·陈维崧

喜新年七日，蕙雪微融，梅风才转。百福钗幡，做蓬莱家宴。

碧柰花前，绛桃树底，簇舞衫歌扇。节候黏鸡，门风绣虎，六街传遍。

回忆生平，当时讲舍，沪渎云遮，泖湖天远。一笑抽簪，趁閒身犹健。

兰茁阶墀，鲤趋庭砌，纵封侯谁换。胜里春人，玉缸遥指，向先生劝。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。